Niskuża ruħi ma' dawk li kultant jittawlu f' dan il- blogg biex josservaw l- isturdamneti tiegħi u ma jsibu xejn . Il- kurrenti tal- ħajja jafu jitfgħuk fejn ma tkunx trid tmur . Barra minn hekk , dan il- blogg jiddependi qatigħ fuq ir- rimiżolji teknoloġiċi u dan l- aħħar , dawn ħabbtuni mhux ħażin . Issa li xtrajt skenjatur ġdid il- ħajja reġgħet lura għan- normal . Kont qed nippjana xi strixxikli ġodda biex inperriċċhom fuq dan il- blogg , għalhekk dawk li ilhom bil- ħerqa jistennew xi strixxiklu , ngħidilhom , min jistenna jithe _ _ a . ( Imlew il- vojt intom ) . Li qanqalni biex nerġa' nirfes fi bloggosfera hija din il- kwistjoni tal- karikaturi Daniżi . Kemm ilni ninteressa ruħi fil- politika madwar id- dinja , qatt ma niftakar li karikatura ħolqot daqshekk kjass . Xi wħud jgħidu li din hija t- tibna li qasmet dahar il- ġemel . Il- karikaturi bħala medju , għandu impatt kbir minħabba l- aspett viżiv tiegħu u għalhekk jirbaħ vantaġġ fuq il- kelma miktuba . Ftit taż- żmien ilu rċevejt tronka ta' xi għaqda ta' karikaturisti mid- dinja kollha u li biha kienu qed jitolbuni ningħaqad magħhom sabiex juru l- potenza tagħhom quddiem il- mexxejja tad- dinja . Din il- biċċa li l- karikaturisti joqgħodu jisserdqu bil- poteri grafiċi tagħhom rajhta kontradittorja u tistona meta propju xogħol il- karikaturist hu li jattakka l- istess poter . Għalhekk injurajtha u tfajtha f' postha jiġifieri fil- landa taż- żibel tal- computer . Lura għall- karikaturi Daniżi . Dawn missew punt sensittiv ħafna , forsi bi żvista imma jista ukoll b' intenzjoni . Kull penġej politiku jipprova jolqot fejn juġa' biex idagħjjef lill- avversarju . Il- karikaturist ħieles u responsabbli ma jpenġix biss għan- nej u l- misjur , imma għaliex għandu aġenda politika . Flimkien ma' l- editur jew pubblikatur din l- aġenda politika ġġib magħha responsabbilta' kbira , għaliex kull rixa li titwaddab fl- ajru jista' jkollha l- konsegwenzi tagħha . Nixtieq inkompli nwessa' l- argument tiegħi fuq dan il- każ tal- karikaturi Daniżi imma m' għandix il- ħin . Forsi tkun darb ' oħra . Kelma waħda biss fuq il- liberta' tal- istampa . Din hija wkoll għodda politika u kull kulħadd jużaha kif jaqbillu kif jispjega l- artiklu fuq sit webiku . Għal haw ' nies .